புரிந்தும் படிக்க இயலாமை நிலைக்கு வரையறைகள் பல அளிக்கப்பட்டிருந்த போதிலும் கருத்தொற்றுமை கொண்டிருக்கவில்லை. சில வரையறைகள் விரிவான விளக்கமளிப்பதாகவும் ஏனையவை அதன் காரணங்களை அலசும் கோட்பாடுகளாகவும் இருந்தன. பல்வேறு காரணங்களால் எழும் எண்ணற்ற வாசிப்புத் திறன் குறைபாடுகள், துன்பங்களின் வெளிப்பாடாக இருப்பதால் புரிந்தும் படிக்க இயலாமை என்பது ஒரே ஒரு குறைபாடல்ல என்றும் பல குறைபாடுகளை உள்ளடக்கியது என்றும் தோன்றுகிறது.

தற்போதிருக்கும் பெரும்பாலான புரிந்தும் படிக்க இயலாமை ஆய்வுகள் அகரவரிசை எழுத்து முறையை, குறிப்பாக ஐரோப்பாவிலிருந்து உருவான மொழிகளின் எழுத்து முறையை மையமாகக் கொண்டிருக்கின்றன. எனினும் எபிரேய மற்றும் சீன மொழி பேசுவோர்களிடையேயும் தற்சமயம் இவ்வாய்வுகள் அதிகமாகக் காணப்படுகின்றன. இவ்வாய்வுக் குறிப்புரை புரிந்தும் படிக்க இயலாமையைக் குறித்து ஒரு பரந்த உலகளாவிய கண்ணோட்டத்தை அளிக்கிறது.

1993 ஆம் ஆண்டில், கேசில்ஸ் மற்றும் கோல்ட்ஹார்ட் ஆகியோர் எழுத்துப்பிழைகளின் எண்ணிகையை அடிப்படையாகக் கொண்டு வரையறுக்கப்பட்ட பாரம்பரிய முறையில் அமையப் பெறாத புரிந்தும் படிக்க இயலாமை (படித்துப் புரியாமை) வகைகளுக்கு இணையாக கேள்வியொலி மற்றும் அகராதி வகையிலான காலவரையறைக்குட்பட்ட சொல்லெழுத்துக்கேடுகளை (டெவெலப்மென்டல் டிஸ்லெக்சியா) விளக்கினர். எனினும் கேள்வியொலி மற்றும் அகராதி வகையிலான புரிந்தும் படிக்க இயலாமை வகைகள் பண்டைய அனுபவப்பூர்வ கலைச்சொற்களான ஒலிப்பிறழ் மற்றும் பார்வைப்பிறழ் வகைகளிலான டிஸ்லெக்ஸியா வகைகளுக்கு நிகராதல் கடினம் (போடர் 1973). அகராதி/கேள்வியொலி பாகுபாடுகள் விவரிப்பதற்காக மட்டுமே ஏற்படுத்தப்பட்டவைகளாகும். இவற்றின் நிகழ்வுகளுக்குக் காரணமான மூளையின் செயல்பாட்டை இவை கருதுவதில்லை. ஆனால் ஒலிப் பிறழ்/பார்வைப்பிறழ் பாகுபாடுகள் முறையே பேச்சு வகைப்படுத்து குறைபாடு மற்றும் பார்வையுணர்வுக் குறைபாடு எனும் மூளையின் இருவேறு குறைபாடுகளைக் குறிக்கிறது. புரிந்தும் படிக்க இயலாமையை உடையோர் பலர் போடரின் பார்வைப்பிறழ் வகையினரைச் சார்ந்தவர்களாய், வாசிப்பு முயற்சிக்கு இடையூறு விளைவிக்கும் கவனக்குறைவு மற்றும் இடம்சார்ந்த உணர்வற்ற நிலை உடையோராய்க் காணப்படுகின்றனர்.

நரம்புவழி முரண்பாட்டின் விளைவாகக் கருதப்பட்டாலும் புரிந்தும் படிக்க இயலாமை ஒரு அறிவுக் குறைபாடென்பதை ஏற்றுக் கொள்ள இயலாது. புரிந்தும் படிக்க இயலாமை அறிவுத்திறனளவின் பல்வேறு நிலைகளிலும் கண்டறியப்பட்டுள்ளது.

நிர்வகித்தல்
அறிகுறிகள்
வரையறை
வகைப்பாடும், புரிந்தும் படிக்க இயலாமை தொடர்புடைய பிற கோளாறுகளும்